119

[bookmark: _Hlk127782571]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums

Nodokļu konsultanti
	Risku novērtējums
	2023.–2025. gadā

	Subjektu grupa
	Draudi
	Ievainojamība
	NIL risks

	Nodokļu konsultanti
	V
	V
	V




[bookmark: _Hlk129594844][bookmark: _Hlk129338309][bookmark: _Hlk129347368][bookmark: _Hlk126232991]2023. gada 31. decembrī Valsts ieņēmumu dienesta (turpmāk – VID) uzraudzībā bija 1449 nodokļu konsultanti, no kuriem 26 nodokļu konsultanti minēto darbības veidu bija reģistrējuši pirmo reizi. 2024. gada 31. decembrī VID uzraudzībā bija 1228 nodokļu konsultanti, no kuriem 23 nodokļu konsultanti minēto darbības veidu bija reģistrējuši pirmo reizi. Tādējādi gada laikā kopējais nodokļu konsultantu skaits bija samazinājies par 221 subjektu jeb 15,25 %. Savukārt 2025. gadā 31. decembrī VID uzraudzībā bija 1204 nodokļu konsultanti, no kuriem 20 nodokļu konsultantu minēto darbības veidu bija reģistrējuši pirmo reizi. Tādējādi gada laikā kopējais nodokļu konsultantu skaits ir samazinājies par 24 subjektiem jeb 1,95 %.
Saskaņā ar Nacionālajā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma ziņojumā 2020.–2022. gadam (turpmāk – NRA 2020.–2022. gadam) norādīto VID uzraudzībā 2022. gada 31. decembrī bija 1663 nodokļu konsultanti. 

VID uzraugāmo nodokļu konsultantu skaits
	
	2022. gads
	2023. gads
	2024. gads
	2025. gads

	Nodokļu konsultanti (skaits) 
	1663
	1449
	1228
	1204



[bookmark: _Hlk129607213]Salīdzinot ar iepriekšējo vērtēšanas periodu, secināms, ka ar katru gadu nodokļu konsultantu skaitam ir tendence samazināties, proti, 2022. gada 31. decembrī VID uzraudzībā bija 1663 nodokļu konsultanti, savukārt 2025. gada 31. decembrī VID uzraudzībā bija 1204 nodokļu konsultanti, t. i., par 459 nodokļu konsultantiem jeb 27,6 % mazāk.
Nodokļu konsultantu galvenais pienākums ir sniegt vispusīgu un patiesu informāciju par ļoti plašu jautājuma loku. Tas ietver ne tikai piemērojamo nodokļu vispārīgu raksturojumu, bet arī darba tiesību, dokumentu uzskaites un finanšu plānošanas jautājumus. 
Kopumā jāsecina, ka, ņemot vērā šīs nozares profesionāļu padziļinātās zināšanas normatīvajos aktos un ekonomikā, pastāv risks, ka konsultācijas tiek izmantotas noziedzīgi iegūtu līdzekļu legalizācijai (turpmāk – NILL), tai skaitā neapzināti, kā arī lai izvairītos no nodokļu samaksas.
Bieži var konstatēt, ka nodokļu konsultācijas sniedz grāmatvedības ārpakalpojuma sniedzēji. Izvēloties nodokļu konsultantu, personai nav valstiski atzīta mehānisma, kā noskaidrot, kurš no šiem konsultantiem ir uzticams un zinošs, kā arī to, kādi ir šī konsultanta ētikas standarti un atbildības kontroles sistēma.
[bookmark: _Hlk130978616][bookmark: _Hlk130979339]Šobrīd par nodokļu konsultantu var būt ikviena persona. Pat tad, ja persona ir ilgstoši pārkāpusi būtiskas Noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) likuma prasības, viņai nav aizliegts turpināt sniegt nodokļu konsultācijas. Konstatējot ilgstošus un būtiskus NILLTPFN likuma pārkāpumus, būtu jāliedz iespēja personai turpināt sniegt profesionālus nodokļu konsultāciju pakalpojumus, jo pastāv būtisks risks, ka persona var apzināti atbalstīt NILL un neveikt savus profesionālos pienākumus atbilstoši augstākajiem morāles, ētikas un tiesiskuma standartiem.
[bookmark: _Hlk129588940]Lai tiktu efektīvi mazināti noziedzīgi iegūtu līdzekļu legalizācijas un terorisma un proliferācijas finansēšanas (turpmāk – NILLTPF) riski un nodrošināta atbilstība starptautiskajiem standartiem NILLTPFN jomā, VID ir iesniedzis 2023.gada 26.aprīlī Finanšu ministrijai izvērtējumu “Par nepieciešamību licencēt nodokļu konsultantus”. Saistībā ar Moneyval 6. kārtas savstarpējo novērtējumu Latvijai jautājums par nodokļu konsultantu licencēšanu ir atlikts, līdz tiks saņemtas Finanšu ministrijas turpmākās norādes par sektora licencēšanu. Veiktā izvērtējuma mērķis - noteikt nodokļu konsultantu darbības tiesiskos pamatus un nodrošinātu šo personu profesionālās darbības uzraudzību, lai novērstu NILLTPF un sekmētu stabilu, kvalitatīvu un uzticamu nodokļu konsultāciju sniegšanu. Izvērtējumā  kā risinājums sakārtot nodokļu konsultāciju sektoru tika norādīts uz nepieciešamību licencēt nodokļu konsultantus.

[bookmark: _Hlk225772103]Latvijas Nodokļu konsultantu asociācija ir pieņēmusi Ētikas kodeksu, kas ir saistošs asociācijas biedriem. Lai arī dalība šajā asociācijā ir brīvprātīga un ētikas kodekss nav saistošs visiem profesijas pārstāvjiem, tas noteic ētikas pamatnostādnes nozares profesionāļiem. Tas ir uzskatāms par pozitīvu iezīmi. Ieviešot nodokļu konsultantu licencēšanas mehānismu, vienlaikus būtu iespējams arī nodrošināt vienotu nozares profesionāļu ētikas standartu ievērošanu. Tas varētu būtiski samazināt negodprātīgo nozares pārstāvju īpatsvaru.
Nodokļu konsultantu nozares sakārtošanai būtu jāizstrādā normatīvais regulējums, kas noteiktu nodokļu konsultantu darbības tiesisko pamatu un nodrošinātu šo personu profesionālās darbības uzraudzību, lai novērstu NILL un sekmētu stabilu, kvalitatīvu un uzticamu nodokļu konsultāciju sniegšanu.
[bookmark: _Hlk125702257][bookmark: _Hlk129347812][bookmark: _Hlk125702963]Ir notikuši šādi uzraudzības pasākumi: nodokļu konsultantiem 2023. gadā tika veiktas 137 klātienes pārbaudes un 19 neklātienes pārbaudes. 2024. gadā nodokļu konsultantiem tika veiktas 97 klātienes pārbaudes un 16 neklātienes pārbaudes. Savukārt 2025. gadā nodokļu konsultantiem tika veiktas 93 klātienes pārbaudes un 19 neklātienes pārbaudes. Vienlaikus konstatēto pārkāpumu skaits salīdzinājumā ar pārbaužu skaitu ir samazinājies. Vidējais soda naudas apmērs 2023. gadā veido 551,25 EUR, 2024. gadā 780,77 EUR un 2025. gadā 692,31 EUR.
Moneyval ziņojumā par Latvijas 6. kārtas savstarpējā novērtējuma rezultātiem (turpmāk – Moneyval ziņojums) norādīts, ka nefinanšu sektora subjekti ir demonstrējuši labu izpratni par nacionālajiem, nozaru un institucionālajiem riskiem un vairumā gadījumu ir pierādījuši efektīvu NILL un terorisma finansēšanas novēršanas prasību ieviešanu.
[bookmark: _Hlk129600877][bookmark: _Hlk129338605]NRA 2020.–2022. gadam teikts, ka 2022. gadā tika veiktas 214 klātienes pārbaudes un viena neklātienes pārbaude nodokļu konsultantiem. 

VID veikto uzraudzības pasākumu skaits
	

	2022. gads
	2023. gads
	2024. gads
	2025. gads

	Klātienes pārbaudes 
	214
	137
	97
	93

	Neklātienes pārbaudes 
	1
	19
	16
	19




[bookmark: _Hlk129594931]Salīdzinot ar iepriekšējo vērtēšanas periodu, secināms, ka, nodokļu konsultantu skaitam samazinoties, arī veikto pārbaužu skaits ir samazinājies.
2025. gadā sektorālo risku novērtēšanas procesā tika veikta apjomīga NILLTPFN likuma subjektu anketēšana, kopumā aptaujājot gandrīz 7000 subjektu, tai skaitā arī nodokļu konsultantus. Aptaujas aizpildīšanā un iesniegšanā piedalījās 3194 subjekti – tas ir nedaudz vairāk par 45 %.
Aptaujā par likuma subjekta darbību, klienta profilu un naudas plūsmu u. c. jautājumiem 2025. gadā ir piedalījušies 2 % no visiem reģistrētajiem nodokļu konsultantiem.

Nodokļu konsultantu sektora statistiskie rādītāji un aptaujas rezultāti
	Subjektu skaits

	2023. gadā
	2024. gadā
	2025. gadā
	Starpība 2024./2023. gadā
	Starpība
2025./2024. gadā

	1449
	1228
	1204
	–221 (15 %)
	–24 (2 %)

	VID veikto uzraudzības un kontroles pasākumu vērtējums 

	Labi
	Lielākoties labi
	Vidēji
	Lielākoties slikti
	Slikti

	44 %
	37 %
	19 %
	–
	–

	VID veikto informatīvo un izglītojošo pasākumu vērtējums 

	Labi
	Lielākoties labi
	Vidēji
	Lielākoties slikti
	Slikti

	44 %
	37 %
	15 %
	4
	–

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	137
	19
	97
	16
	–40 (29 %)

	2025. gadā
	Klātienes pārbaužu pieaugums 2025. gadā

	Klātienes pārbaudes
	Neklātienes pārbaudes
	

	93
	19
	–4 (4 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	40
	22 050
	7
	26
	20 300
	9

	2025. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	39
	27 000
	10

	Krimināltiesiskās sankcijas un to piemērošana 

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	78 %
	22 %
	–

	VID piemērotās sankcijas par NILLTPFN likuma pārkāpumiem 

	Sankcijas ir samērīgas
	Sankcijām jābūt smagākām
	Sankcijām jābūt vieglākām
	Jāpiemēro tikai princips “Konsultē vispirms”
	Nav informācijas par VID piemērotajām sankcijām
	[bookmark: _Hlk221536469]Pārāk maz informācijas par VID piemērotajām sankcijām

	30 %
	–
	7 %
	26 %
	11 %
	26 %

	Subjektiem izvirzītās profesionālās kvalifikācijas un nesodāmības prasības 

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/reģistrēšanu publiskā reģistrā

	33 %
	67 %
	–
	–
	–

	Subjektu ētikas pašnovērtējums 

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīga
	Tikai daļa subjektu rīkojas ētiski un ir godīga
	Mazākā daļa subjektu rīkojas ētiski un ir godīga
	Lielākoties visi subjekti nerīkojas ētiski un nav godīgi

	26 %
	52 %
	22 %
	–
	–
	–

	Par iekšējās kontroles sistēmas vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām 

	Jā
	Nē
	Šāda atbildība nav paredzēta

	–
	96 %
	4 %

	Ar NILLTPFN jomu saistītās personas

	Augstākā vadība
	Tajā skaitā par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos minētajos līmeņos, tajā skaitā augstākā vadība

	59 %
	11 %
	–
	30 %

	Finanšu izlūkošanas dienesta saņemto ziņojumu statistika

	Saņemto ziņojumu skaits 2023. gadā 
	Saņemto ziņojumu skaits 2024. gadā 
	Saņemto ziņojumu skaits 2025. gadā 

	1
	0
	1

	Aizdomīgu darījumu konstatēšana 


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmšķietami licies aizdomīgs, taču aizdomas neapstiprinājās

	4 %
	96 %
	–

	Subjektu izmantoto aizdomīgu darījumu atlases kritēriji 

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	14 %
	29 %
	19 %
	16 %
	22 %

	Informācijas pieejamība par patieso labuma guvēju

	Ir pieejama
	Nav pieejama
	Plašāka, nekā nepieciešams

	74 %
	22 %
	4 %

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
	Netiek izmantoti neklātienes risinājumi
	Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	44 %
	33 %
	–
	22 %

	Klienta izpētes informācijas pieejamība 

	Ir pieejama
	Nav pieejama
	Plašāka, nekā nepieciešams

	74 %
	22 %
	4 %

	Augsta riska klientu bāze 

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem, kas ir publiski nozīmīgas personas

	2 %
	26 %
	–
	2 %

	Gada apgrozījums no subjekta darbības, EUR 

	< 10 000
	10 000–20 000
	20 000–40 000
	40 000–80 000
	80 000–160 000  
	160 000–500 000
	500 000–1 000 000
	>  1 000 000

	52 %
	–
	4 %
	15 %
	15 %
	7 %
	–
	7 %

	Klientu bāze (jurisdikcijas griezumā)

	Fiziskās personas rezidenti
	Fiziskās personas, Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Citās jurisdikcijās reģistrētas fiziskās personas
	Latvijā reģistrētas juridiskās personas
	Eiropas Ekonomikas zonā reģistrētas juridiskās personas
	Neatkarīgo Valstu Sadraudzībā reģistrētas juridiskās personas
	Citās jurisdikcijās reģistrētas juridiskās personas

	29 %
	7 %
	–
	3 %
	42 %
	19 %
	–
	–

	Augsta riska klientu īpatsvars 

	Nav augsta riska klientu
	Mazāk nekā 5 augsta riska klienti
	6–10 augsta riska klienti
	11–20 augsta riska klienti
	Vairāk nekā 21 augsta riska klients

	74 %
	15 %
	11 %
	–
	–

	Vidēja riska klientu īpatsvars 

	Nav vidēja riska klientu
	Mazāk nekā 5 vidēja riska klienti
	6–10 vidēja riska klienti
	11–20 vidēja riska klienti
	Vairāk nekā 21 vidēja riska klients

	52 %
	33 %
	–
	4 %
	11 %

	Zema riska klientu īpatsvars 

	Nav zema riska klientu
	Mazāk nekā 5 zema riska klienti
	6–10 zema riska klienti
	11–20 zema riska klienti
	Vairāk nekā 21 zema riska klients

	15 %
	44 %
	15 %
	7 %
	19 %



Nodokļu konsultantiem tika uzdoti dažādi jautājumi, kas kopsakarā ar citiem statistikas datiem liecina par nodokļu konsultantu sektora ievainojamību.
Attiecībā uz piemēroto sankciju apjomu lielākā daļa nodokļu konsultantu uzraudzības un kontroles pasākumus vērtē pozitīvi. Līdzīgi tiek vērtēti arī VID organizētie informatīvie un izglītojošie pasākumi. Piemēroto sankciju apmēru kā samērīgu vērtē tikai 30 %, savukārt 26 % nodokļu konsultantu uzskata, ka būtu jāpiemēro vienīgi princips “Konsultē vispirms” un tikpat liela daļa uzskata, ka ir pārāk maz informācijas par VID piemērotajām sankcijām. Vienlaikus nodokļu konsultantiem tika prasīts novērtēt arī krimināltiesisko sankciju samērīgumu un atbilstību: 22 % nodokļu konsultantu uzskata, ka sankcijas tiek piemērotas efektīvi.
[bookmark: _Hlk221537042]Attiecībā uz nodokļu konsultantu apgrozījumu lielākā daļa jeb 52 % nodokļu konsultantu aptaujā norādījuši, ka to gada apgrozījums nepārsniedz 10 000 EUR. Visbiežāk izvēlētais apgrozījuma diapazons ir no 40 000 EUR līdz 80 000 EUR, ko atzīmējuši 15 % sektora respondentu, un no 80 000 EUR līdz 160 000 EUR, ko atzīmējuši 15 % sektora respondentu. Tikai 7 % nodokļu konsultantu norādījuši, ka to gada apgrozījums pārsniedz 1 000 000 EUR.
Kontekstā ar profesionālās kvalifikācijas prasībām un ieejas standartiem nozarē nodokļu konsultantiem bija jāvērtē savas zināšanas un tiem izvirzītās profesionālās kvalifikācijas prasības. Absolūts vairākums jeb 67 % izvirzītās profesionālās kvalifikācijas prasības novērtēja kā atbilstošas. Līdzīgi 57 % nodokļu konsultantu pozitīvi vērtēja savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par iekšējās kontroles sistēmas (turpmāk – IKS) vai NILLTPFN likuma prasību nepildīšanu 96 % nodokļu konsultantu nebija piemērojuši šādas sankcijas, savukārt 4 % vispār neparedzēja šādu atbildību pastiprinošu mehānismu. Lielākajai daļai jeb 59 % nodokļu konsultantu par NILLTPFN jomu atbildīga ir augstākā vadība, tajā skaitā 11 % – par NILLTPFN jomu atbildīgie darbinieki.
[bookmark: _Hlk127973700]Negatīvi ir vērtējams fakts, ka Finanšu izlūkošanas dienestā (turpmāk – FID) no nodokļu konsultantiem 2023. gadā saņemts viens ziņojums par aizdomīgiem darījumiem, 2024. gadā nav saņemts neviens ziņojums, bet 2025. gadā saņemts viens ziņojums. Savukārt par šo sektoru 2023. gadā saņemts viens ziņojums par aizdomīgiem darījumiem, 2024. gadā nav saņemti ziņojumi un 2025. gadā saņemts viens ziņojums. Zemais skaits ziņojumu (2023 – 10, 2024 – 7, 2025 – 15, 2026 – 7) liek secināt, ka – salīdzinājumā ar iepriekšējo vērtēšanas periodu – nodokļu konsultanti joprojām nespēj identificēt aizdomīgus darījumus un iesniegt ziņojumus par tiem. To apliecina arī VID pārbaudēs konstatētais, ka nodokļu konsultanti nebija ziņojuši FID par aizdomīgiem darījumiem.
FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma grupas pazīmes: ANIL – autonoma noziedzīgi iegūtu līdzekļu legalizācija (predikatīvs noziedzīgs nodarījums nav identificēts) un ACIT – citi noziedzīgi nodarījumi.  
Attiecībā uz aizdomīgu darījumu pazīmēm no aptaujas datiem var secināt, ka 14 % nodokļu konsultantu nepieciešama papildu informācija par klienta saimnieciskās darbības riska nozīmi aizdomīgu darījumu identificēšanā, bet 19 % nodokļu konsultantu nepieciešama papildu informācija par darījuma apmēra nozīmi aizdomīgu darījumu identificēšanā.
[bookmark: _Hlk125961652][bookmark: _Hlk129604736]Pēdējo gadu laikā Latvijas Republikas Uzņēmumu reģistrs ir būtiski pilnveidojis iespējas uzkrāt informāciju par patieso labuma guvēju (turpmāk – PLG) un identificēt PLG. Tas ir novērtēts arī Moneyval ziņojumā, norādot, ka Latvijā pastāv efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams 74 % nodokļu konsultantu viedoklis, ka PLG informācija ir pieejama. Tas liecina par vidusmērā nodokļu konsultanta spēju iegūt visu nepieciešamo informāciju un pazemina kopējo sektora ievainojamību. Pozitīvi vērtējams to nodokļu konsultantu īpatsvars (33 %), kas neizmanto neklātienes risinājumus klientu identificēšanā. Savukārt 22 % nodokļu konsultantu izmanto neklātienes risinājumus klientu identificēšanā, un 44 % nodokļu konsultantu atsevišķus pakalpojumus sniedz neklātienē. Tas uzskatāms par ievainojamību paaugstinošu faktoru.
[bookmark: _Hlk127971580][bookmark: _Hlk129604127]26 % nodokļu konsultantu norādījuši, ka apkalpo augsta riska klientus, un 2 % nodokļu konsultantu norādījuši, ka apkalpo klientus, kas ir politiski nozīmīgas personas. 74 % nodokļu konsultantu norādījuši, ka tiem nav augsta riska klientu. Savukārt attiecībā uz klientu bāzi jurisdikcijas griezumā 26 % nodokļu konsultantu ir klienti no Eiropas Ekonomikas zonas, 3 % nodokļu konsultantu ir klienti fiziskas personas no citas jurisdikcijas, un 71 % nodokļu konsultantu klienti ir Latvijas rezidenti un Latvijā reģistrētas juridiskās personas. 
  
[bookmark: _Hlk127971897][bookmark: _Hlk130982234]2023. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas 40 subjektiem, kas ir reģistrējušies kā nodokļu konsultanti:
· septiņi lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 40 lēmumi par soda naudas piemērošanu, kopā 22 050 EUR.
[bookmark: _Hlk125704775]2024. gadā sankcijas par NILLTPFN likuma un Sankciju likuma pārkāpumiem tika piemērotas 26 subjektiem, kas ir reģistrējušies kā nodokļu konsultanti:
· deviņi lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 26 lēmumi par soda naudas piemērošanu, kopā 20 300 EUR.
2025. gadā sankcijas par NILLTPFN likuma un Sankciju likuma pārkāpumiem tika piemērotas 39 subjektiem, kas ir reģistrējušies kā nodokļu konsultanti:
· desmit lēmumi par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai;
· 39 lēmumi par soda naudas piemērošanu, kopā 27 000 EUR.
Salīdzinot veikto pārbaužu skaitu ar piemēroto sankciju skaitu, secināms, ka lielākoties pārbaudes ir noslēgušās bez soda sankciju piemērošanas vai ar principa “Konsultē vispirms” piemērošanu. Tas vērtējams pozitīvi un kopumā samazina sektora ievainojamību.

Uzraudzības procesā tiek konstatēti šādi izplatītākie NILLTPFN likuma un Sankciju likuma pārkāpumi:
- nav izpildīta VID prasība nodrošināt pārbaudes veikšanu un uzrādīt pieprasītos dokumentus;
- nav veikta klientu darījumu uzraudzība;
- nav veikts un dokumentēts savas darbības un klientu riska novērtējums;
- IKS izstrādāta nepilnīgi, nav aktualizēta;
- nav veikta visu klientu identifikācija un izpēte;
- nav ziņots par aizdomīgiem darījumiem FID;
- nav novērtēts sankciju risks.

Galvenie ievainojamības faktori nodokļu konsultantu sektorā NILLTPFN jomā:
1. nespēja identificēt aizdomīgus darījumus un iesniegt ziņojumus par aizdomīgiem darījumiem;
1. plaši izplatīta neklātienes identifikācija un  neklātienes pakalpojumu sniegšana;
1. praktiski nepastāv darbības sākšanas kontrole.

[bookmark: _Hlk129337579]Galvenie identificētie nodokļu konsultantu riski:
-	apzināta neziņošana par aizdomīgiem darījumiem;
-	konsultāciju sniegšana tiek izmantota NILL, tai skaitā neapzināti, kā arī lai izvairītos no nodokļu samaksas.

Pārskata periodā sektora riska līmeņa novērtējums ir vidējs, kas salīdzinājumā ar NRA 2020.–2022. gadam ir mainījies no vidēji augsta riska līmeņa. Riska līmeņa samazināšanās skaidrojama ar to, ka – salīdzinot veikto pārbaužu skaitu ar piemērotu sankciju skaitu – pārbaudes lielākoties ir noslēgušās bez soda sankciju piemērošanas vai ar principa “Konsultē vispirms” piemērošanu. Tas vērtējams pozitīvi un kopumā samazina sektora risku.

